Мы махуэхэм
Накъыгъэм и 13, щэбэт
УФ-м и Тенджыз ФIыцIэ флотым и махуэщ. 1783 гъэм тенджыз ФIыцIэм къыщызэрагъэпэщащ Урысей флотыр.
1754 гъэм пащтыхь гуащэм, Пётр Езанэм ипхъу Елизаветэ, унафэ ищIащ Урысейм япэ къэрал банк къыщызэгъэпэщыным теухуауэ.
1829 гъэм Пушкин Александр Москва кърагъэкIри, Кавказым щызауэ дзэм хагъэхьащ.
1836 гъэм Урысейм ухуэн щыщIадзащ къэралым щыяпэ гъущI гъуэгур, Петербург — Царское Село — Павловск щIыпIэхэр зэпызыщIэнур. Километр 26-рэ зи кIыхьагъ а гъуэгур къызэIуахат 1837 гъэм щэкIуэгъуэм и 11-м.
1888 гъэм Бразилием къыщащтащ цIыхухэр ягъэпщылIу мыдэным теухуа унафэ.
1913 гъэм Дзэлыкъуэ мэкъумэшыщIэхэм зыкъыщаIэтащ.
1921 гъэм ЦIыхубэ комиссархэм я советым унафэ ищIащ цIыхухэм зыщагъэпсэхуну, я узыншагъэм щыкIэлъагъэплъыну унэхэр РСФСР-м къыщызэIухыным теухуауэ.
1927 гъэм Киев къыщызэрагъэпэщащ «Динамо Киев» футбол командэр.
1991 гъэм Урысейпсо къэрал телерадиокомпанием (ВГРТК) лэжьэн щIидзащ.
2000 гъэм Урысейм и Президент Путин Владимир и унафэкIэ къызэрагъэпэщащ федеральнэ щIыналъихрэ УФ-м и Президентым и лIыкIуэу абыхэм щыIэнухэм я IуэхущIапIэхэмрэ.
ТхакIуэ, КъБР-м щэнхабзэмкIэ щIыхь зиIэ и лэжьакIуэ Гъубж Мухьэдин къызэралъхурэ илъэси 104-рэ ирокъу.
Урысейм и ЛIыхъужь Къардэн Уэхьид къызэралъхурэ илъэс 93-рэ ирокъу.
УФ-м пщIэ зиIэ и ухуакIуэ, УФ-м пщIэ зиIэ и гъуэгуухуэ, «Мостстрой» ОО-м и генеральнэ директор Джэрыджэ Къанщобий и ныбжьыр илъэс 78-рэ ирокъу.
КъБР-м щIыхь зиIэ и артист Зеущэ Iэуес и ныбжьыр илъэс 52-рэ ирокъу.
УсакIуэ, драматург, УФ-м и драматургхэм я зэпеуэм и лауреат Къаныкъуэ Заринэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 18 — 20, жэщым градуси 10 — 12 щыхъунущ.
Накъыгъэм и 14, тхьэмахуэ
Къуалэбзухэм я дунейпсо махуэщ
Астрономием и дунейпсо махуэщ
Хьэлэлу сату щIыным и дунейпсо махуэщ
1692 гъэм япэ урыс дзэ кхъухьыр псым трагъэхьащ.
1796 гъэм инджылыз еджагъэшхуэ Дженнер Эдвард япэу фэрэкI хилъхьащ.
1900 гъэм Франджым и къалащхьэ Париж къыщызэIуахащ II Гъэмахуэ Олимп джэгухэр.
1904 гъэм Сент-Луис (США) къыщызэIуахащ III Гъэмахуэ Олимп джэгухэр.
1955 гъэм Албанием, Болгарием, ГДР-м, Венгрием, Польшэм, Румынием, СССР-м, Чехословакием я лIыкIуэхэм зэращIылIащ зэныбжьэгъуным, зэдэлэжьэнымрэ зызэщIэгъэкъуэнымрэ ятеухуа Варшавэ зэгурыIуэныгъэр.
1995 гъэм Беларусь Республикэм щекIуэкIащ япэ цIыхубэ референдумыр. Абы ипкъ иткIэ къащтауэ щытащ къэралым и ныпымрэ и гербымрэ.
2005 гъэм дунейм щыяпэу вертолёт тетIысхьащ ЩIы хъурейм и къурш нэхъ лъагэ дыдэ Эверест и щыгум. Ар зыхузэфIэкIар франджы кхъухьлъатэзехуэ Дельсаль Дидьещ.
2008 гъэм Санкт-Петербург и «Зенит» футбол клубым УЕФА-м и Кубокыр къихьащ.
Экономикэ щIэныгъэхэм я доктор, профессор, УФ-м щIэныгъэхэмкIэ щIыхь зиIэ и лэжьакIуэ Тау Пщыкъан и ныбжьыр илъэс 80 ирокъу.
Къэрал къулыкъущIэ, тхыдэ щIэныгъэхэм я доктор, Абхъаз Республикэм и япэ президенту щыта Ардзинбэ Владислав къызэралъхурэ илъэс 72-рэ ирокъу.
Композитор, музыковед Блай Тамарэ къыщалъхуа махуэщ.
УФ-м щIэныгъэхэмкIэ щIыхь зиIэ и лэжьакIуэ, Урысей банкхэм я зэгухьэныгъэм и унафэщI Тосунян Гарегин и ныбжьыр илъэс 62-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градус 18 — 21-рэ, жэщым градус 11 — 13 щыхъунущ.
Накъыгъэм и 15, блыщхьэ
Унагъуэхэм я дунейпсо махуэщ
Климатым и дунейпсо махуэщ
СПИД узыфэм илIыкIахэм я фэеплъ махуэщ
Осетие Ищхъэрэ — Алание Республикэм щагъэлъапIэ осетиныбзэмрэ литературэмрэ я махуэр
1935 гъэм Москва и метром и «Сокольники» — «Парк культуры» линэм япэ мафIэгур ирикIуащ.
1942 гъэм 115-нэ Къэбэрдей-Балъкъэр лъэпкъ шууей дивизэр зауэм кIуащ.
1945 гъэм Югославием и дзэм иухащ къэралыр фашист зэрыпхъуакIуэхэм къаIэщIэгъэкIыжын.
1955 гъэм СССР-м, Инджылызым, Франджым, США-м, Австрием Венэ Iэ щытрадзащ Австрием и къэралыгъуэр зэфIэгъэувэжыным, ар демократие хабзэхэм тетыным теухуа зэгурыIуэныгъэм.
1965 гъэм СССР-м къыщызэрагъэпэщащ ЩIэныгъэхэмкIэ и академием Хьэрш къэхутэныгъэхэмкIэ и институтыр.
Роман цIэрыIуэ куэд зи къалэмыпэм къыщIэкIа урыс тхакIуэ, драматург, режиссёр Булгаков Михаил къызэралъхурэ илъэси 126-рэ ирокъу.
Шэрджэс тхакIуэ Темыр Сэлихь къызэралъхурэ илъэси 114-рэ ирокъу.
Режиссёр, УФ-м гъуазджэхэмкIэ щIыхь зиIэ и лэжьакIуэ, Адыгэ Республикэм и цIыхубэ артист IэхъуэджакIуэ Мэжид къызэралъхурэ илъэси 104-рэ ирокъу.
Драматург, КъБР-м гъуазджэхэмкIэ щIыхь зиIэ и лэжьакIуэ Акъсырэ Залымхъан къызэралъхурэ илъэс 98-рэ ирокъу.
ТхакIуэ, драматург, КъБР-м гъуазджэхэмкIэ щIыхь зиIэ и лэжьакIуэ Дудар Хьэутий къызэралъхурэ илъэс 96-рэ ирокъу.
Урысей композитор, Совет Союзым и цIыхубэ артист, СССР-м и Къэрал саугъэтым и лауреат Эшпай Андрей къызэралъхурэ илъэс 92-рэ ирокъу.
КъБР-м и цIыхубэ артист, режиссёр ШэрыIужь Анатолий къызэралъхурэ илъэс 84-рэ ирокъу.
ТхакIуэ, журналист, «Адыгэ псалъэ» газетым и къудамэм и унафэщIу илъэс куэдкIэ лэжьа Къамбий Зуфар къызэралъхурэ илъэс 82-рэ ирокъу.
УФ-м щIыхь зиIэ и артисткэ Светличная Светланэ и ныбжьыр илъэс 77-рэ ирокъу.
Техникэ щIэныгъэхэм я доктор, РАЕН-ми ЩIДАА-ми я академик, РАН-м и Къэбэрдей-Балъкъэр центрым и тхьэмадэ Иуан Пётр и ныбжьыр илъэс 75-рэ ирокъу.
Физико-математикэ щIэныгъэхэм я доктор, КъБКъУ-м и профессор ДыщэкI Артур и ныбжьыр илъэс 55-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх къыщешхынущ. Хуабэр махуэм градус 16 — 18, жэщым градус 11 — 12 щыхъунущ.
